Juniori Vojvodine zauzeli drugo mesto na međunarodnom turniru u Zagrebu\n30.07.2012. Igrači Vojvodine rođeni 1997. god i mlađi učestvovali su na 25. međunarodnom turniru “Mali medo” u Zagrebu koji je trajao od 26.07.-29.07.2012. Ekipe su bile podeljene u dve grupe :\nGrupa A : Partizan, Mladost (Zagreb), Primorac i Mornar.\nGrupa B : Vojvodina, Kruna (Osjek), Esslingen i Medvešćak.\nU svojoj grupi Vojvodina je zauzela prvo mesto, zabeleživši sve tri pobede:\nVojvodina - Kruna 19-2,\nVojvodina - Medvešćak 10-6,\nVojvodina - Esslingen 14-4.\nU polufinalu su igrači Vojvodina savladali prvaka Hrvatske Splitski “Mornar” sa 8-1, a u finalu nažalost izgubili od Partizana 5-6.\nZa najboljeg igrača proglašen je Ivan Gvozdanović a za najboljeg golmana Radoslav Filipović iz Vojvodine.\nI petnaestogodišnjaci na pripremama\n25.06.2012. Danas su počele pripreme i za selekciju Vojvodine do 15 godina u Opatiji (Hrvatska). Ovu kategoriju na pripremama predvodi trener Nenad Vasilevski.\nPripreme za mlađe kategorije u Herceg Novom\n23.06.2012. Jutros su Herceg Novom počele pripreme tri selekcije mlađih kategorija Vojvodine. Kategoriju Vojvodine do 10 godina predvodi trener Igor Vukanović, kategoriju do 11 godina trener Vladimir Ćetković, a ekipu Dunava (kategorija do 17 godina) Marko Orlović.\nPrelazni rok: Predstavljanje novih pojačanja\n24.06.2012. U prostorijama kluba održana je konferencija za štampu na kojoj su predstavljena nova pojačanja Vojvodine, kao i juniori koji su potpisali svoje prve ugovore.\nU sezoni 2012/2013 za Vojovidnu će nastupati centar Franko Geratović, rođen 1991. godine, koji je došao iz Zagrebačkog Medvešćaka, a inače je centar juniorske reprezentacije Hrvatske. Takođe, u redove Vojvodine se vratio Marko Crvenko, koji je ponikao u Vojvodini, a poslednje sezone igrao je za egipatski Heliopolis.\nSvoje prve profesionalne ugovore potpisali su Dušan Vasić i Nemanja Matković koji već nekoliko sezona nastupaju za prvi tim Vojvodine.\nU ovom prelaznom roku klub je za sad napustio Marko Matović, koji je potpisao za beogradski Partizan. Pred odlaskom su i Boris Vapenski i Ivan Basara kojima su istekli ugovori.\nJoš jedna titula u mlađim kategorijama!\n30.04.2012. Ovog vikenda u Novom Sadu je održan superfinalni turnir Prvenstva Srbije za igrače rođene 1999. i mlađe. Igrači Vojvodine zabeležili su pobede u sve tri utakmice i osvojili titulu prvaka Srbije. Pogledajte rezultate.\nVojvodini treće mesto\n28.04.2012. U 2. utakmici razigravanja za treće mesto u Prvenstvu Srbije, Vojvodina je u Beogradu savladala ekipu Banjice rezultatom 6:3. Pogledajte izveštaj.\nOvom pobedom Vojvodina je osvojila 3. mesto u Prvenstvu Srbije i završila takmičenje u ovoj sezoni.\nUbedljiva pobeda u 1. utakmici razigravanja za treće mesto\n25.04.2012. U 1. utakmici razigravanja za treće mesto u Prvenstvu Srbije, Vojvodina je ubedljivo savladala ekipu Banjice. U Novom Sadu rezultat je bio 16:2 za Vojvodinu. Pogledajte izveštaj.\nDruga utakmica u ovoj seriji igraće se u petak, 27.04.\nJuniori Vojvodine prvaci Srbije!\n22.04.2012. Ovog vikenda u Novom Sadu je održan finalni turnir za igrače rođene 1997. godine i mlađe. Juniori Vojvodine zabeležili su pobede u sve tri utakmice i tako osvojili titulu prvaka Srbije. Pogledajte rezultate i konačan plasman.\nBez finala ove sezone\n20.04.2012. U 3. i odlučujućoj utakmici polufinala play off-a prvenstva Srbije Vojvodina je u Novom Sadu poražena od Crvene Zvezde Vet rezultatom 7:6. Pogledajte izvešaj.\nPosle ovog poraza Vojvodina će igrati za treće mesto protiv Banjice, a Crvena Zvezda Vet će se boriti za titulu protiv Partizan Rajfajzena.\n17.04.2012. U drugoj utakmici polufinala play off-a Prvenstva Srbije Vojvodina je u Beogradu poražena od Crvene Zvezde Vet rezultatom 7:5. Pogledajte izveštaj.\nTreća i odlučujuća utakmica ove serije igra se najverovatnije u petak u Novom Sadu.\nUbedljiva pobeda u prvoj utakmici polufinala play off-a\n14.04.2012. U prvoj utakmici polufinalne serije Prvenstva Srbije Vojvodina je kao domaćin savladala Crvenu Zvezdu Vet rezultatom 8:3. Pogledajte izvešaj.\nDruga utakmica igra se već u utorak 17.04. u 20.45h u Beogradu.\nPobeda za kraj Prvenstva Srbije\n11.04.2012. U 10. kolu Prvenstva Srbije Vojvodina je u Kikindi savladala ŽAK rezultatom 10:5. Pogledajte izveštaj.\nPolufinale play off-a počinje već u subotu, 14.04., a Vojvodina će igrati protiv Crvene Zvezde Vet. Polufinalna serija se igra na 2 dobijene utakmice, a prva utakmica se igra u Novom Sadu.\n06.04.2012. U 9. kolu Prvenstva Srbije Vojvodina je u Beogradu poražena od Partizan Rajfajzena rezultatom 12:6. Vojvodina je u ovoj utakmici igrala oslabljena, jer su tri makedonska reprezentativca iz redova Vojvodine u Edmuntonu, na kvalifikacionom turniru za Olimpijske igre. Pogledajte izveštaj.\nOvim porazom Vojvodina će završiti Prvenstvo Srbije kao drugoplasirana ekipa i u polufinalu play off-a igraće protiv Crvene Zvezde Vet.\n24.03.2012. U 8. kolu Prvenstva Srbije Vojvodina je kao domaćin ubedljivo savladala ekipu Banjice rezultatom 15:2. Pogledajte izveštaj.\nPobeda nad Beogradom u odloženoj utakmici\n21.03.2012. U 7. kolu Prvenstva Srbije Vojvodina je gostima savladala ekipu Beograda rezultatom 16:7. Pogledajte izveštaj.\nVojvodina u elitnom društvu!\n19.03.2012. Tokom proteklog vikenda u Rijeci su održani sastanci povodom formiranja nove vaterpolo Superlige Evrope, za koju je i vaterpolo klub Vojvodina dobio poziv da učestvuje. Preglog ovakve lige potekao je od vlasnika Pro Reka Gabrijela Volpija. Postignut je dogovor da se krene u reazlizciju ove lige u kojoj će učestvovati najbolji svetski klubovi, a dalji koraci zavise od sastanka sa Evropskom plivačkom federacijom (LEN), koji će biti održan u četvrtak, 22.03.\nU ligi će učestovati 14 klubova evropskih klubova: Vojvodina, Partizan Rajfajzen i Crvena Zvezda Vet (iz Srbije); Jug, Mladost i Primorje (Hrvatska); Vašaš, Seged i Eger (Mađarska); Jadran, Budva i Primorac (Crna Gora); Barseloneta (Španija) i Pro Reko (Italija). Liga će početi sledeće sezone, a igraće se po klasičnom dvokružnom bod sistemu.\nJoš jedna pobeda nad Zvezdom u Prvenstvu Srbije\n10.03.2012. U 6. kolu Prvenstva Srbije Vojvodina je kao gost savladala Crvenu Zvezdu VET. U utakmici u kojoj Crvena Zvezda nije ni jednom vodila, Vojvodina je slavila rezultatom 10:5. Pogledajte izveštaj.\nUbedljiva pobeda Vojvodine\n03.03.2012. U 5. kolu Prvenstva Srbije Vojvodina je savladala Kikindski ŽAK rezultatom 17:3. Pogledajte izveštaj.\nOvom utakmicom završen je prvi krug Prvenstva Srbije, a drugi krug se nastavlja već sledeći vikend kada Vojvodina gostuje Crvenoj Zvezdi VET.\nU dramatičnoj utakmici Vojvodina poražena od Partizana\n02.03.2012. U 4. kolu Prvenstva Srbije, Vojvodina je kao domaćin poražena od Partizana Rajfajzena. Tokom cele utakmice Vojvodina je bila ravnopravan rival, ali je na kraju aktuelni šampion Evrope slavio rezultatom 10:9. Pogledajte izveštaj.\nNesrećan poraz Vojvodine za kraj Evro lige\n25.02.2012. U 6. kolu Evro lige (lige šampiona) Vojvodina je poražena od zagrebačke Mladosti rezultatom 11:10. Tokom cele utakmice Vojvodina je bila ravnopravan rival sedmostrukom šampionu Evrope. Pobedonosni gol Mladost je postigla u poslednjem sekundu utakmice. Pogledajte izveštaj. Ovom utakmicom Vojvodina je završila ovogodišnje učešće u Evro ligi.\nPobeda nad Zvezdom u derbiju\n22.02.2012. U odloženom 1. kolu Prvenstva Srbije Vojvodina je savladala Crvenu Zvezdu Vet. U Novom Sadu Vojvodina je slavila rezultatom 10:6. Pogledajte izveštaj.\nUbedljivo protiv Banjice\n18.02.2012. U 3. kolu Prvenstva Srbije, Vojvodina je kao gost savladala beogradsku Banjicu rezultatom 15:4. Pogledajte izveštaj.\nPobeda na početku prvenstva\n16.02.2012. U 2. kolu Prvenstva Srbije Vojvodina je savladala ekipu Beograda. U Novom Sadu Vojvodina je slavila rezultatom 13:6. Pogledajte izveštaj.\nOtkazana je utakmica prvenstva Srbije sa Crvenom Zvezdom\n10.02.2012. Zbog odluke Izvršnog veća Vlade Vojvodine o štednji električne energije otkazana je utakmica 1. kola Prvenstva Srbije između Vojvodine i Crvene Zvezde Vet. Utakmica će se odigrati u sredu, 22.02. u 18h, na bazenu SC Slana bara.\nVojvodina poražena u Berlinu\n09.02.2012. U 5. kolu Evro lige Vojvodina je u Berlinu poražena od Špandau 04 rezultatom 9:8. Pogledajte izveštaj.\nTreneru Stanojeviću zlato na prvenstvu Evrope sa reprezentacijom Srbije!\n30.01.2012. Na Evropskom prvenstvu u Vaterpolu koje je juče završeno u Holandiji, reprezentacija Srbije osvojila je prvo mesto. Pomoćni trener reprezentacije bio je trener Vojvodine Dejan Stanojević. Ovom prilikom čestitamo treneru Stanojeviću i ostalim reprezentativcima i članovima stručnog štaba.\nVojvodini drugo mesto u Kupu Srbije za selekciju do 13 godina\n30.01.2012. Na finalnom turniru kupa Srbije koji je održan u Novom Sadu juniori Vojovidne osvojili su drugo mesto. Pogledajte rezultate i plasman.\nJug slavio u Novom Sadu\n15.12.2011. U 4. kolu Evro lige Vojvodina je poražena od Juga. U Novom Sadu Dubrovčani su slavili rezultatom 11:7. Pogledajte izveštaj.\n04.12.2011. U polufinalu kupa Srbije Vojvodina je poražena od Crvene Zvezde Vet. Na bazenu SC Banjica beograđani su pobedili rezultatom 8:3. Pogledajte izveštaj.\nKup Srbije je osvojio Partizan Rajfajzen koji je savladao Crvenu Zvezdu Vet rezultatom 12:7.\nOčekivan poraz od Juga\n27.11.2011. U 3. kolu Evro lige Vojvodina je u Dubrovniku poražena od Juga rezultatom 9:6. Pogledajte izveštaj.\n12.11.2011. U 5. kolu Kupa Srbije Vojvodina je kao domaćin savladala ekipu Beograda rezultatom 12:5. Pogledajte izveštaj . Ovo je bilo i poslednje kolo Kupa Srbije, a takmičenje se nastavlja početkom decembra polufinalnim i finalnim mečevima. Za prolaz u finale Vojvodina će se boriti protiv Crvene Zvezde Vet.\nPrvi bod u ligi šampiona\n10.11.2011. U 2. kolu lige šampiona Vojvodina i Špandau 04 su igrali nerešeno. U Novom Sadu rezultat je bio 6:6. Pogledajte izveštaj.\n06.11.2011. U 4. kolu kupa Srbije, Vojvodina je kao gost poražena od Crvene Zvezde Vet rezultatom 12:10. Pogledajte izveštaj.\nNova pobeda u kupu Srbije\n29.10.2011. U 3. kolu kupa Srbije Vojvodina je u Novom Sadu salvadala Banjicu rezultatom 14:3. Pogledajte izveštaj.\nOčekivan poraz u Zagrebu\n23.10.2011. U 1. kolu Evro-lige, Vojvodina je poražena od hrvatske Mladosti. Zagrebčani su kao domaćini slavili rezultatom 14:9. Pogledajte izveštaj.\n19.10.2011. U 2. kolu kupa Srbije Vojvodina je u Kikindi savladala ekipu ŽAK-a rezultatom 17:7. Pogledajte izveštaj.\nŽreb za ligu šampiona: Vojvodina u teškoj grupi\n16.10.2011. U Zagrebu je danas održan žreb za ligu šampiona. Vojvodina će igrati u grupi B, zajedno sa hrvatskim ekipama Jug CO i HAVK Mladost, kao i nemačkim Špandauom 04. Prvo kolo igra se već sledeći vikend, a Vojvodina će u Zagrebu igrati protiv Mladosti. Pogledajte kompletan raspored.\nNeizvestan poraz od Partizana na startu kupa Srbije\n15.10.2011. U 1. kolu kupa Srbije, Vojvodina poražena od Partizan Rajfajzena. Beograđani su na Banjici slavili rezultatom 7:5. Pogledajte izveštaj.\nVojvodina treću godinu za redom u ligi šampiona!\n25.09.2011. Na kvalifikacionom turniru za ulazak u ligu šampiona Vojvodina je zauzela 2. mesto i ponovo obezbedila učešće u ligi šampiona. Vojvodina, koja je bila i domaćin kvalifikacione E grupe, se na ovaj način treću godinu za redom plasirala među 16 najboljih evropskih ekipa. Prva u ovoj grupi je bila ekipa Marseja, koja je takođe obezbedila učešće u ligi šampiona, dok će trećeplasirani nemački Duizburg i četvrtoplasirani Primorac takmičenje nastaviti u kupu LEN. Pogledajte rezultate.\nRaspored kvalifikacija za ligu šampiona\n16.09.2011. Od 23-25. septembra vaterpolo klub Vojvodina će biti domaćin kvalifikacionog turnira za ligu šampiona. Utakmice će se igrati na bazenima SPC Vojvodina (SPENS) u Novom Sadu. Za sve utakmice ulaz je besplatan. Raspored utakmica:\nASC Duisburg (Nemačka) – CN Marseille (Francuska)\nVojvodina – Primorac (Crna Gora)\nPrimorac (Crna Gora) – CN Marseille (Francuska)\nVojvodina – ASC Duisburg (Nemačka)\nPrimorac (Crna Gora) – ASC Duisburg (Nemačka)\nVojvodina – CN Marseille (Francuska)\nŽreb za drugi krug kvalifikacija za ligu šampiona - Vojvodina domaćin\n12.09.2011. U drugom i poslednjem krugu kvalifikacija za ligu šampiona (Evro ligu), koje će se igrati od 23.-25.09.2011., vaterpolo klub Vojvodina biće domaćin svoje kvalifikacione grupe. Pored Vojvodine, u uvoj grupi su još i VK Primorac Kotor (Crna Gora), CN Marsej (Francuska) i ASC Duizburg (Nemačka). Dve prvoplasirane ekipe iz ove grupe igraće u ligi šampiona, a 3. i 4. ekipa takmičenje će nastaviti u kupu LEN.\nPojačanja za narednu sezonu\n20.08.2011. U letnjem prelaznom roku vaterpolo klub Vojvodina dovela je dva nova igrača. Nenad Bosančić, koji je ponikao u klubu, došao je iz makednoskog Rabotničkog, a australijanac Aidan Roach došao je u klub iz kikindskog ŽAK-a.


Osnove UX dizajna: Vodič kroz korisničko iskustvo\nOsnove UX dizajna: Šta je posao dizajnera korisničkog iskustva\nKorisničko iskustvo je veoma važan segment dizajna kao dela IT industrije. UX dizajn se bavi kreiranjem radnog okruženja u kojem će se korisnici lako snaći. Dizajneri koji se bave ovim poslom imaju cilj da nam olakšaju snalaženje na sajtu ili unutar aplikacije.\nUser experience je poznat pojam koji podrazumeva da se osećamo dobro pri kupovini i da nam je jasno gde se šta nalazi kada uđemo u radnju. U suprotnom bismo pri ulasku u svaku prodavnicu morali da dobijamo uputstvo kako da se ponašamo kako bismo dobili ono što želimo. Razvojem interneta, online prodavnica, interaktivnih sajtova i brojnih programa stvorila se potreba da se korisničko iskustvo prenese u digitalnu formu.\nDanas ovaj vid dizajna ima vrlo važnu ulogu kada su korisnici u pitanju. Kako bi ubedio posetioca da je došao na pravo mesto, dizajner mu mora omogućiti da lako dolazi do stvari koje traži. Ako je to slučaj, znači da će se korisnik zadržati jer je imao dobro „iskustvo”. Ukoliko su njegove potrebe zadovoljene, on će se vratiti, ali i preporučiti sajt drugima.\nZanima vas ova oblast? Na ITAcademy možete pohađati program Web Design i postati stručnjak u oblasti kreiranja web prezentacija.\nŠta je UX dizajn\nUX dizajn je proces unapređivanja pristupačnosti i korišćenja proizvoda tokom interakcije korisnika sa proizvodom. Tu se, naravno, misli na komunikaciju između čoveka i mašine koja podrazumeva rad na svim segmentima proizvoda sa kojima korisnik ima kontakt.\nAko pogledamo najpopularnije sajtove na svetu, videćemo da su veoma laki za korišćenje. Bez obzira na to koliko imaju opcija, njihov izgled i pristup informacijama neće vas odbiti. Naprotiv, nećete imati problema da se snalazite. Isto važi i za popularne sajtove, ali i većinu softvera koje koristimo. Za to je zaslužan UX dizajn, kome je cilj da nam olakša rad.\nPozitivno korisničko iskustvo veoma je bitno kompaniji jer ono doprinosi zadovoljstvu korisnika, što povećava šansu da će on nastaviti da koristi proizvod. Ukoliko bi neki program imao kompleksan interfejs na nivou avionskog kokpita sa gomilom dugmića, korisnika bi to obeshrabrilo i on bi odustao. Zbog toga je posao dizajnera korisničkog iskustva da što više olakša korisniku upotrebu kako bi „kriva učenja” bila što ravnija.\nŠta mora da zna UX dizajner\nPostoje brojna mišljenja kada je definisanje UX dizajna u pitanju. Ipak, brojna tumačenja se na kraju svode na osnovne stvari kada je reč o poslu eksperta za korisnički doživljaj. Ideja poboljšanja korisničkog doživljaja svodi se upravo na olakšavanje rada u nekom programu ili pronalaženja željene informacije na sajtu.\nNaravno, u zavisnosti od projekta i potreba klijenata, razlikovaće se i svakodnevni zadaci koje ćete imati kao dizajner. Neki projekat će se raditi od nule, dok će se u drugom slučaju raditi o unapređivanju razvijenog posla (sajta, programa).\nDa bi se došlo do pravih rešenja, potrebno je da dizajner napravi dobru analizu. Na ovaj način on prepoznaje potencijalne izazove prilikom dizajna, tj. šta je to što korisnici žele da urade. Na osnovu ovih analiza kreiraju se rešenja i testiraju u praksi. Tokom procesa rada prolazi se kroz nekoliko faza.\nNa osnovu briefa, tj. osnovnih informacija UX stručnjak istražuje oblast kojom će se baviti sajt/program. Cilj je da se upozna sa postojećim tržištem, konkurencijom i korisnicima koji imaju specifične zahteve i očekivanja. Dizajner će u razgovoru sa korisnicima koji spadaju u ciljnu grupu doći do zaključaka šta je to što oni traže i na koji način je najbolje da im se to pruži.\nČesto određene niše sajtova ili programa imaju neka nepisana pravila koja se očekuju. Na primer, za određeni tip internet prodavnica FAQ stranica (najčešća pitanja) mora da se nalazi na vidljivom mestu. Ovaj početni korak izuzetno je važan jer od tačnog definisanja ciljne grupe i njegove analize zavisi kompletan projekat.\nNa osnovu dobijenih instrukcija šta se očekuje od sajta ili programa, UX dizajner pravi skicu. Na ovaj način se pravi nacrt rešenja koja će zadovoljiti korisničke potrebe. Nekada su se ove skice pravile na klasičan način – pomoću papira i olovke. To se i sada radi, ali se nakon toga pravi wireframe, tj. svedeni nacrt, koji se ne bavi specifičnim vizuelnim detaljima.\nTo se postiže pomoću dizajnerskih alata kao što su Axure RP ili UXPin, koji omogućavaju kreiranje digitalnih skica. Na ovaj način se dobija „prva ruka”, koja se može prezentovati klijentu kako bi se na osnovu dobijenih dodatnih informacija radilo na doradi.\nNakon što se dobiju zadovoljavajući komentari, prelazi se na kreiranje vizuelnih rešenja za svaki segment sajta. Tada se prelazi na važne detalje kao što su font, fotografije, izgled ikonica itd. Ovaj deo posla user experience ekspert često prepušta grafičkom dizajneru. Kada se završi, ovaj prototip treba vizuelno da predstavlja finalno rešenje sajta/programa. Pošto se postavi verzija koja zadovoljava očekivanja, sledi testiranje od strane korisnika.\nNakon što postavite prvu verziju, sledi testiranje od strane „običnih” korisnika. Tada se ciljnoj grupi prezentuje interfejs sa zadatkom da izvrše određene radnje. Dobra ideja je da se od korisnika traži da naglas komentarišu svoja iskustva. Vrlo je važno da korisnici koji testiraju proizvod budu u okviru ciljne grupe. Dakle, ako je reč o aplikaciji za učenje, želećete da je testiraju studenti, a ne domaćice.\nPoželjno je da imate veći uzorak kako bi dobijeni podaci bili što validniji. Ipak, to često ne zavisi samo od želja UX stručnjaka već i od budžeta i vremena koje je na raspolaganju. Dizajneri su često u istoj prostoriji sa korisnicima jer na taj način dobijaju „iz prve ruke” informacije o proizvodu. Na ovaj način je lakše i saživeti se sa korisnikom kako bi se došlo do najboljeg rešenja.\nNa osnovu dobijenih informacija vrše se prepravke i modifikacije, nakon čega se proces testiranja ponavlja. To se radi sve dok se ne proceni da se došlo do najboljeg rešenja, koje zadovoljava i klijenta i korisnike. Nažalost, često se desi da klijent svoje želje stavi na prvo mesto, ne shvatajući da je za dugoročno rešenje i bolje poslovanje apsolutno važno staviti zadovoljstvo korisnika na prvo mesto.\nU ovoj fazi sarađuje se sa web programerima kako bi se zamisao (i mockup) na pravi način realizovala u finalni proizvod. Često će neke pojedinosti u dizajnu pretrpeti određene modifikacije usled ograničenja prilikom procesa programiranja. Dobar UX dizajner u takvim situacijama zna kada da popusti i prihvati alternativno rešenje, a kada da insistira da se nešto sprovede onako kako je zamišljeno.\nKada se pusti finalni proizvod, to nikako nije i kraj posla za dizajnera korisničkog doživljaja. Već u prvim danima masovnog korišćenja može da dođe do poteškoća u radu, žalbi korisnika i drugih nepredviđenih okolnosti. Tada je važno da se brzo dođe do rešenja kako proizvod ne bi trpeo. Takođe, treba imati na umu da tehnologija stalno napreduje i da se trendovi menjaju, što direktno utiče na proizvod.\nKako postati UX dizajner\nUkoliko ste analitični, primećujete ponašanje korisnika i umete da „dešifrujete” želje korisnika, onda je posao UX dizajnera pravi izbor za vas. Imajte na umu da se user experience ne bavi toliko vizuelnim iskustvom i izgledom. To je posao kojim se bavi UI dizajner (user interface designer), koji praktično radi na grafičko-tehničkim detaljima i kreiranju vizuelnog identiteta.\nAko se dvoumite, imamo odliičnu vest za vas – ne morate da žurite sa biranjem između UX i UI dizajna. Ne samo što Web Design program obrazovanja pokriva obe oblasti već možete da postanete UI/UX web dizajner! Ipak, da biste bili dobar dizajner, potrebno je da uz kurs UI/UX Design Tools naučite više o neophodnim alatima koji se koriste.\nReklamiranje na Instagramu: Saveti za početnike


Mektić: Za migrante je potrebno rješenje Evropske unije\nArhiv - Ministar sigurnosti Dragan Mektić\nMinistar sigurnosti Bosne i Hercegovine Dragan Mektić izjavio je danas da u vezi s migrantskom krizom ima jako puno spekulacija, dezinformacija, te da pojedini mediji žele to da predstave kao “jednu haotičnu, anarhičnu situaciju u BiH”.\nOn je kazao kako se u pojedinim medijima spekulira da se na prostoru BiH trenutno nalazi od 10 hiljada do 50 i 60 hiljada migranata „što nije tačno“.\nOn tvrdi da nije „ništa haotično, ništa anarhično i ništa drugačije nego što se dešava u svim državama zapadnog Balkana kroz koje prolaze migranti“.\n„Ništa se drugačije ne dešava u BiH nego što se dešava u Srbiji, iz koje mi primamo u posljednje vrijeme skoro 80 posto migranata, ništa drugačije nego u Crnoj Gori, u Albaniji i ne vidim zbog čega praviti jednu takvu atmosferu i ambijent”, kazao je Mektić.\nDodao je da migranti ulaze najviše sada u istočnom dijelu BiH, prelaze granicu, a najveći dio migranata dolazi iz Srbije, u kojoj se, prema informacijama kojima raspolaže, nalazi veliki broj migranata.\nOn ističe da je ovo evropski problem i da za ovo treba „evropsko rješenje“, te da za ovo ne može naći rješenje ni Bosna i Hercegovina, ni Srbija, ni Crna Gora, ni Albanija.\nKaže da se stvaraju kapaciteti za njihov prihvat u BiH, napominjući da migranti u pravilu iskazuju namjeru za azil, mada vrlo mali broj podnese zahtjev za azil.\n„Regulisali smo i definisali pitanje kasarne u Ušivku. Kreće nabavka i uspostava imigracionog centra. Imamo azilantski centar u Delijašu, imigracioni centar u Istočnom Sarajevu i to u potpunosti zadovoljava potrebe Sarajeva, koje je ranije bilo značajno, a sada je sve manje opterećeno ovom migrantskom krizom, jer migranti sve više žele da idu prema Unsko-sanskom kantonu”, kazao je Mektić.\nPodsjetio je da je na području tog kantona u funkciji hotel Sedra, gdje ima još prostora za smještaj migranata. Donesena je i odluka da objekat Agrokomerca ostaje i dalje kao privremeni prihvatni centar.\nMektić kaže da je EU prihvatila da ga finansira na privremenoj osnovi.\n„Ako nađemo neki veći odgovarajući centar u koji će se moći smjestiti svi ti migranti onda ćemo taj u Velikoj Kladuši zatvoriti, a ako ne, on će biti privremenog karaktera dok bude postojala potreba. Imamo rješenje i za još jedan prihvatni centar na prostoru USK, ali ne bi govorio o lokaciji”, naveo je Mektić, dodajući da je to dovoljno za smještaj migranata.\nMinistar Mektić je, navodeći da se spekulira sa brojem migranata u BiH, kazao da su registrirali 10.103 migranta, te da je oko 60 posto njih izašlo.\nAP o migrantskom životu u Bihaću